Diari Oficial de la Generalitat Valenciana


Sumari del DOGV 8459, del 08-01-2019 (2018/11179)

RESOLUCIÓ de 30 de novembre de 2018, de la Conselleria d'Hisenda i Model Econòmic, per la qual s'autoritzen modificacions en el pressupost del programa 322.55, Promoció d'emprenedors, cooperativisme i economia social, de la Conselleria d'Economia Sostenible, Sectors Productius, Comerç i Treball, que suposen generar crèdits en el capítol 4, per fons finalistes no previstos de la Unió Europea, per un import de 20.570 euros i una transferència de 3.630 euros a aquest mateix capítol des del capítol 2, per a la inclusió d'una línia de subvenció de concessió directa per un import de 24.200 euros, en aplicació del que es preveu en l'article 168.1.c de la Llei 1/2015. Expedient número 11.011/18-129.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8459

Data del DOGV
:   08-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11085


Data del document
:   30-11-2018

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 30 de novembre de 2018, de la Conselleria d'Hisenda i Model Econòmic, per la qual s'autoritzen modificacions en el pressupost del programa 322.55, Promoció d'emprenedors, cooperativisme i economia social, de la Conselleria d'Economia Sostenible, Sectors Productius, Comerç i Treball, que suposen generar crèdits en el capítol 4, per fons finalistes no previstos de la Unió Europea, per un import de 20.570 euros i una transferència de 3.630 euros a aquest mateix capítol des del capítol 2, per a la inclusió d'una línia de subvenció de concessió directa per un import de 24.200 euros, en aplicació del que es preveu en l'article 168.1.c de la Llei 1/2015. Expedient número 11.011/18-129. [2018/11652]  
  
La Comunitat Valenciana ve participant des de l'any 2016, a través de la Direcció General d'Economia, Emprenedoria i Cooperativisme, juntament amb altres regions emprenedores europees, en un projecte Interreg denominat Boosting Innovative Entrepreneurial Ecosystem in Regions to Support Young Entrepreneurs (iEER), dirigit a enfortir els ecosistemes emprenedors regionals mitjançant la identificació i transmissió de bones pràctiques i l'execució d'un Pla d'acció inspirat en aquestes.  
En la sèrie de bones pràctiques que s'han seleccionat, en execució d'aquest projecte, s'inclou el programa Aula Emprén que, amb l'objectiu de promoure l'esperit emprenedor entre l'alumnat universitari, desenvolupen les cinc universitats públiques de la Comunitat, sota el lideratge de la Universitat de València, a través dels convenis del Campus d'Emprenedoria Innovadora que es gestiona des de la Direcció General d'Economia, Emprenedoria i Cooperativisme. En el comité de seguiment d'Interreg, les regions participants la van triar com a acció conjunta a implementar, sota el lideratge de la Generalitat en col·laboració amb la Universitat de València.  
  
El pressupost total assignat a la Comunitat Valenciana per a dur a terme aquesta acció pilot, amb duració fins al 30 de setembre de 2019, ascendeix a 35.000 euros, amb una taxa de cofinançament del 85 %, sent la distribució la següent:  
  
Any Aportació UE Aportació GV Total  
2018 20.570,00 3.630,00 24.200,00  
2019 9.180,00 1.620,00 10.800,00  
 29.750,00 5.250,00 35.000,00  
  
  
  
Com a conseqüència d'aquest finançament, la Conselleria d'Economia Sostenible, Sectors Productius, Comerç i Treball proposa generar crèdits en el capítol 4 del programa 322.55, Promoció d'emprenedors, cooperativisme i economia social, per l'import de l'aportació de fons d'Interreg a l'anualitat 2018, transferir a aqueix mateix capítol 3.630 euros des del capítol 2 del programa, per a garantir l'aportació de la Generalitat i destinar tots dos imports a la inclusió d'una línia en l'annex de transferències i subvencions corrents del programa.  
  
Es donen les circumstàncies previstes en l'article 168.1.c de la Llei 1/2015, d'hisenda pública, del sector públic instrumental i de subvencions i d'acord amb el que es preveu en aquest, s'ha aprovat el Decret 207/2018, de 16 de novembre, del Consell, pel qual s'aproven les bases reguladores per a la concessió directa de la subvenció a càrrec de la nova línia.  
A aquest efecte i d'acord amb el que es preveu en els articles 168.1.c de la Llei 1/2015, d'hisenda pública, del sector públic instrumental i subvencions i 21 i 24 de la Llei 22/2017, de pressupostos de la Generalitat per a l'exercici 2018, aquesta Conselleria d'Hisenda i Model Econòmic adopta la següent resolució:  
  
Primer  
S'autoritza un augment en el pressupost d'ingressos en l'aplicació 492.07 Transferències corrents de l'exterior. Altres transferències de la Unió Europea. Àrea d'indústria i comerç, per import de 20.570 euros.  
  
  
Segon  
S'autoritza una minoració de crèdit en l'aplicació 72.70.82.323.29.9 per import de 3.630 euros.  
  
Tercer  
S'autoritza un augment de crèdits en l'aplicació 18.21.30.294.97.4 d'acord amb el detall següent:  
  
Aplicació Per generació Per transferència Total augment  
28.91.97.493.91.1 20.570,00 3.630,00 0,00  
  
  
  
Quart  
Com a conseqüència de l'anterior augment en el capítol 4 del programa 322.55, Promoció d'emprenedors, cooperativisme i economia social, s'autoritza la inclusió, en el seu annex de transferències i subvencions corrents, d'una nova línia de subvenció de concessió directa amb les dades i per l'import que es detalla a continuació:  
  
Codi: S0644 Denominació: acció pilot Aula Emprén  
Import: 24.200 Beneficiaris previstos: Universitat de València  
Regulació:  
Concessió directa art. 168.1.c Llei 1/2015, de 6 de febrer. Decret 207/2018 del Consell Descripció i finalitat: Subvenció per a la realització de les actuacions necessàries per a la implementació de l'acció pilot Aula Emprén en regions europees participants en el projecte Interreg iEER Boosting Innovative Entrepreneurial Ecosystem in Regions to Support Young Entrepreneurs.  
 Aportació Generalitat condicionada 3.630  
Aportació externa 20.570  
  
  
  
Cinqué  
Conseqüència de l'import generat es modifica la FP3 del programa 322.55, per a incloure les dades relatives a l'aplicació d'ingressos 492.07, quedant establits en els termes següents:  
  
Codi Ingrés Origen / Destinació del finançament Cap Import  
492.07 Transferències Unió Europea. Àrea d'Indústria i Comerç. Interreg Projecte Boosting Innovative Entrepreneurial Ecosystem in Regions to Support Young Entrepreneurs (iEER) 4 20.570  
  
  
  
València, 30 de novembre de 2018.- El conseller d'Hisenda i Model Econòmic: Vicent Soler i Marco.